CELEX: 32010D0424(11)
Language: da
Date: 2009-06-12 00:00:00
Title: Afgørelse nr. U1 af 12. juni 2009 om artikel 54, stk. 3, i Europa-Parlamentets og Rådets forordning (EF) nr. 987/2009 angående familietillæg til ydelser ved arbejdsløshed (Tekst af relevans for EØS og for EF/Schweiz-aftalen)

24.4.2010   
            
            
               DA
            
            
               Den Europæiske Unions Tidende
            
            
               C 106/42
            
         AFGØRELSE Nr. U1
   af 12. juni 2009
   om artikel 54, stk. 3, i Europa-Parlamentets og Rådets forordning (EF) nr. 987/2009 angående familietillæg til ydelser ved arbejdsløshed
   (Tekst af relevans for EØS og for EF/Schweiz-aftalen)
   2010/C 106/11
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (2),
   under henvisning til artikel 54, stk. 2 og 3, i forordning (EF) nr. 987/2009, og
   ud fra følgende betragtninger:
   
               (1)
            
            
               I henhold til artikel 54, stk. 3, i forordning (EF) nr. 987/2009 skal den kompetente institution, såfremt størrelsen af ydelserne ved arbejdsløshed efter en medlemsstats lovgivning afhænger af antallet af familiemedlemmer, ved beregningen af ydelserne ligeledes medregne det antal familiemedlemmer, der er bosat i en anden medlemsstat end den stat, hvor den kompetente institution er beliggende.
            
         
               (2)
            
            
               I henhold til artikel 2, stk. 2, i forordning (EF) nr. 987/2009 skal institutionerne straks forelægge eller udveksle alle oplysninger, der er nødvendige for at fastsætte og bestemme rettighederne og forpligtelserne for de personer, som er omfattet af forordning (EF) nr. 883/2004.
            
         
               (3)
            
            
               De i artikel 4, stk. 1, i forordning (EF) nr. 987/2009 omhandlede dokumenter og strukturerede elektroniske dokumenter tjener som bevis for den pågældendes rettigheder, men udstedelsen af dokumenterne er ingen betingelse for erhvervelse af disse rettigheder.
            
         
               (4)
            
            
               Dokumenter vedrørende familiemedlemmer, som er bosat i en anden medlemsstat end den stat, hvor den kompetente institution er beliggende, kan først udstedes efter påbegyndelsen af den arbejdsløshedsperiode, som giver ret til ydelser.
            
         
               (5)
            
            
               Efterbetaling af familietillæg til ydelser ved arbejdsløshed skal ske for den periode, som ligger forud for forelæggelsen af oplysningerne om de familiemedlemmer, der er bosat i en anden medlemsstat end den stat, hvor den kompetente institution er beliggende, såfremt den arbejdsløse allerede fra begyndelsen af den arbejdsløshedsperiode, som giver ret til ydelser, havde forsørgerpligt over for disse personer.
               Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —
            
         TRUFFET FØLGENDE AFGØRELSE:
   
               1.
            
            
               Udstedelsen af dokumentet vedrørende familiemedlemmer efter påbegyndelsen af den arbejdsløshedsperiode, som giver ret til ydelser, medfører ikke udsættelse af den dato, fra hvilken der erhverves ret til ydelser ved arbejdsløshed efter den med familietillæg forhøjede sats, og som fastsættes i henhold til den kompetente stats lovgivning.
            
         
               2.
            
            
               Såfremt den institution, der udsteder det i stk. 1 omhandlede dokument, ikke er i stand til at bekræfte, at familiemedlemmerne ikke tages i betragtning ved beregning af ydelser ved arbejdsløshed til en anden person i henhold til lovgivningen i den medlemsstat, på hvis område de er bosat, skal den pågældende have lov til at supplere dokumentet med en erklæring herom.
            
         
               3.
            
            
               Denne afgørelse offentliggøres i Den Europæiske Unions Tidende. Den finder anvendelse fra datoen for ikrafttrædelsen af forordning (EF) nr. 987/2009.
            
         
      
         Gabriela PIKOROVÁ
         
            Formand for Den Administrative Kommission
         
      
   
   
      (1)  EUT L 166 af 30.4.2004, s. 1.
   
      (2)  EUT L 284 af 30.10.2009, s. 1.